**ITavisen.no** er et norsk nettsted for IT-nyheter grunnlagt 21. oktober 1996. Det het først *Dagens Telecom* og fungerte som nettutgave til telekommunikasjonspublikasjonen *Telecom Revy*, som kom ut på papir med 43 ukenummer i året. I forbindelse med omlegginger ble nettstedet døpt om til *ITavisen* 24. september 1998. Ansvarlig redaktør er fra 2015 Trond Bie.

Fra 5. august 2005 til 9. mai 2008 produserte ITavisen en podcast som kom i ny utgave hver uke og tok for seg nyheter innen videospill, IT-bransjen og lyd/bilde/forbrukerelektronikk. En periode produserte nettstedet også videopodcasten KLiKK TV, som kom ut hver andre uke inntil den ble lagt ned i juni 2009. 

Utgiverselskapet IT media ble i 2005 kjøpt av Aller Internett, som da eide to andre nettsteder som publiserer IT-nyheter; Dinside Data og digi.no. Da Aller-konsernet overtok Dagbladet, ble ITavisen overført til DB Medialab. I 2015 solgte DB Medialab flere nettsteder, og i forbindelse med dette tok Trond Bie i januar 2015 over som ansvarlig redaktør etter Tore Neset. 1. februar tok Bie også over eierskapet (gjennom selskapet Pollination Publishing) og samme vår tok han med seg redaksjonen til Silicon Valley i USA.

Redaksjonelt innhold
--------------------

ITavisen.no søker først og fremst å presentere nyheter om forbrukerelektronikk, videospill og informasjonsteknologi som er relevante for folk flest. Slik[*klargjør*] skiller nettstedet seg fra andre IT-relaterte nettsteder som Digi.no, Hardware.no og ITpro.no. Avisens slagord er «for deg som lever digitalt».

I kjølvannet av dot-com-bobla var redaksjonen redusert til tre personer, og det ble bestemt å skifte redaksjonell profil. Nettstedet hadde inntil da skrevet for et profesjonelt publikum og blant annet fulgt finansnyheter innen IT-verdenen, men gikk over til en mer uformell profil der videospill, mobiltelefoner, humor og internettfenomen (mem) fikk plass.

I 2020 opprettet ITavisen en søsterpublikasjon med navnet "Politainment" (kombinasjon av politikk og entertainment ) med slagordet "fordi propaganda er kjedelig". Utover i året så man økende forekomst av kryssposting til de to sidene. Siden bærer preg av å lene seg mot høyre, og har både igjennom kommentarer og tilhørende podcast gjentatt ikke-verifiserte påstander om bl.a. Hunter Biden  og "korrupt media" 

### Liste over ansvarlige redaktører

* 1996–2000: Arne Joramo
* 2000–2001: Arnt Sommerlund (fra november)
* 2001–2015: Tore Neset (fra april)
* 2015–: Trond Bie (fra januar)

Forumet på ITavisen
-------------------

Fra 2000 til 2012 hadde ITavisen et eget, brukermoderert diskusjonsforum på nettstedet. Etter kritikk fra lesere[] ble dette oppgradert til IP-Board i 2011, samtidig som at Disqus ble tatt i bruk som innloggings- og kommentarfeltssystem. I september 2012 valgte redaksjonen å legge ned forumet etter at flere av moderatorene sluttet, og forumet slet med store mengder spam. Manglende trivsel og få brukere ble også trukket fram i begrunnelsen. Avgjørelsen ble kritisert i kommentarfeltet under artikkelen.

Referanser
----------

1. ↑  ITavisen.no (24. september 1998). «Ny norsk nettavis». *ITavisen* **(norsk)**. Besøkt 2. november 2020.
2. ↑  Tore Neset (7. januar 2015). «Takk for meg!». ITavisen. Besøkt 20. mai 2015.
3. ↑  «Dagbladet selges til Aller Media». *Dagbladet.no*. Besøkt 5. oktober 2016.
4. ↑  «Aller fusjonerer nett med Dagbladet». Besøkt 5. oktober 2016.
5. ↑  «DinSides trafikk flyttes inn i Dagbladet». Besøkt 5. oktober 2016.
6. ↑  Michalsen, Gard L. (2. februar 2015). «Redaktøren kjøper avisa og tar den med seg til Silicon Valley». *Medier24.no* **(norsk)**. Besøkt 2. november 2020.
7. ↑  ITavisen.no (19. oktober 2011). «Vi fyller 15!». *ITavisen* **(norsk)**. Besøkt 2. november 2020.
8. ↑  «Politainment - Wiley Online Library». *Wiley Online Library*. Besøkt 11. januar 2021.
9. ↑  Bie, Trond (30. september 2020). «Den kvelden Trump slo en gammel mann og andre observasjoner». *Politainment*. Besøkt 11. januar 2021.
10. ↑  Inc, Twitter. «Trond Bie @trondbie». *Periscope*. Besøkt 11. januar 2021.
11. ↑  Nytt kommentar­felt og forum Arkivert 8. november 2011 hos Wayback Machine.
12. ↑  Vi legger ned forumet Arkivert 5. september 2012 hos Wayback Machine.

Eksterne lenker
---------------

* (no) Offisielt nettsted Rediger på Wikidata

* (no) Mate-URL Rediger på Wikidata
* (no) ITavisen på Twitter Rediger på Wikidata

* (no) ITavisen på Facebook Rediger på Wikidata

Portal: Litteratur